open-index/open-wikipedia-markdown huggingface dataset:
תהילים ק"ב

**תהילים ק"ב** הוא המזמור ה-102 בספר תהילים. קריאת הפרק הומלצה בספרי הסגולות כסגולה לאישה עקרה ולשלום עם חברו.

## מחבר המזמור
המאירי כותב כי דוד אמרו על עצמו. מנגד רבי ישעיה די טראני מציין כי לא מוזכר שם המחבר בפרק.

## תוכן המזמור
מזמור ק"ב מורכב מ־29 פסוקים ומחולק לארבעה חלקים:

### א'-ג'
המזמור נפתח בבקשת המשורר מאלוהים שישמע את תפילתו: "תְּפִלָּה לְעָנִי כִי יַעֲטֹף וְלִפְנֵי ה' יִשְׁפֹּךְ שִׂיחוֹ" (א'), "ה' שִׁמְעָה תְפִלָּתִי וְשַׁוְעָתִי אֵלֶיךָ תָבוֹא" (ב').

### ד'-י"ב
בחלקו השני של המזמור מתאר המשורר לאלוהים כי מצבו נחות וירוד: "(ד) כִּי כָלוּ בְעָשָׁן יָמָי וְעַצְמוֹתַי כְּמוֹקֵד נִחָרוּ" (ד'), ומה קרה לו בעקבות זאת: "כׇּל הַיּוֹם חֵרְפוּנִי אוֹיְבָי מְהוֹלָלַי בִּי נִשְׁבָּעוּ" (ט').

המשורר מודיע כי מכעס אלוהים הגיעו אליו הצרות: "מִפְּנֵי זַעַמְךָ וְקִצְפֶּךָ כִּי נְשָׂאתַנִי וַתַּשְׁלִיכֵנִי" (י"א).

### י"ג-כ"ג
בחלקו השלישי של המזמור עובר המשורר מתפילתו הפרטית ומתרכז בתפילה על בניין ירושלים.

את החלק השלישי פותח המשורר בהצהרה: "לְעוֹלָם תֵּשֵׁב וְזִכְרְךָ לְדֹר וָדֹר" (י"ג) ואחר כך מבקש מאלוהים שירחם על ירושלים ושיחנון אותה: "אַתָּה תָקוּם תְּרַחֵם צִיּוֹן כִּי עֵת לְחֶנְנָהּ כִּי בָא מוֹעֵד" (י"ד).

המשורר מנמק ומסביר את תפילתו בקידוש ה' שיתגלה בעולם: "וְיִירְאוּ גוֹיִם אֶת שֵׁם ה' וְכׇל מַלְכֵי הָאָרֶץ אֶת כְּבוֹדֶךָ" (ט"ז), "כִּי בָנָה ה' צִיּוֹן נִרְאָה בִּכְבוֹדוֹ" (י"ז), וגם: "לְסַפֵּר בְּצִיּוֹן שֵׁם ה' וּתְהִלָּתוֹ בִּירוּשָׁלָ‍ִם" (כ"ב), "בְּהִקָּבֵץ עַמִּים יַחְדָּו וּמַמְלָכוֹת לַעֲבֹד אֶת ה'" (כ"ג).

### כ"ד-כ"ט
בחלקו האחרון של המזמור חוזר המשורר לצרתו, ומבקש מאלוהים שלא יקצר את ימיו: "אֹמַר אֵלִי אַל תַּעֲלֵנִי בַּחֲצִי יָמָי בְּדוֹר דּוֹרִים שְׁנוֹתֶיךָ" (כ"ה). המזמור נחתם בהצהרת המשורר כי ה' הוא האלוהים ושהוא נצחי לעומת בני האדם: "וְאַתָּה הוּא וּשְׁנוֹתֶיךָ לֹא יִתָּמּוּ. בְּנֵי עֲבָדֶיךָ יִשְׁכּוֹנוּ וְזַרְעָם לְפָנֶיךָ יִכּוֹן" (כ"ח-כ"ט).

## בתפילה
בתפילת העמידה המיוחדת לתעניות גשמים (ולחלק מהדעות בכל תענית ציבור), תפילת עשרים וארבע, מזמור ק"ב הוא הנוסח של אחת משש הברכות המיוחדות הנוספות לתפילה. לאחר אמירת המזמור, חתימת הברכה היא 

לפי מנהג עדות המזרח נהוג כיום להגיד מזמור זה לאחר תפילת מנחה בתענית ציבור (במקום למנצח).

## בתרבות
* **תפילה לעני** - מרדכי בן דוד.
* **תפילה לעני** - משה גולדמן באלבום **להודיע** (מחנה שלווה 18).
* **תפילה לעני** - יעקב יהודה דסקל בלחן של פינקי ובר באלבום **[[שומע תפילה (אלבום)|שומע תפילה]]**.
* **אתה תקום** - לחן של חיים בנט בביצוע של שלמה כהן באלבום אנעים זמירות.
* **תפילה** - בשירו של עטר מיינר יש שימוש נרחב בתפילה בלחנו של פינקי ובר

## קישורים חיצוניים

* 
* * תהילים ק"ב באתר הפיוט והתפילה
* "תפילה לעני כי יעטוף" בנעימה בנוסח יהדות מרוקו, חיים לוק

## הערות שוליים

ק"ב
קופה אמריקה 1949

[שמאל|ממוזער|250px|[נבחרת ברזיל בכדורגל|נבחרת ברזיל, זוכת הקופה אמריקה (התמונה צולמה במסגרת מונדיאל 1950, שנה לאחר הטורניר)]]
**[[קופה אמריקה|אליפות אמריקה הדרומית]] [[1949]]** (בספרדית: **Campeonato Sudamericano de Football 1949**) היא המהדורה ה-21 של אליפות אמריקה הדרומית בכדורגל. הטורניר נערך בברזיל בין 3 באפריל ל-11 במאי 1949, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו שמונה נבחרות החברות בהתאחדות. ברזיל זכתה בטורניר בפעם השלישית בתולדותיה.

הישג זה סיים רצף בן 27 שנה שבו ברזיל לא זכתה בתואר רשמי. לפני כן, התואר הרשמי האחרון היה קופה אמריקה 1922, שגם כן נערך על אדמת ברזיל.

לא היו שלבי מוקדמות לטורניר. שתי נקודות התקבלו בניצחון, נקודה אחת לתוצאת תיקו ואפס נקודות להפסד. אם והתקבל שוויון נקודות בין שתי ומעלה הנבחרות המובילות בבית, משחק גמר יערך כדי לקבוע מי הזוכה. ארגנטינה פרשה מהתחרות.

## נבחרות
 (מארחת) 
 
 
 
 
 
 

## אצטדיונים

## המשחקים

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## משחק הגמר
עם סיום המשחקים בבית התקבל שוויון נקודות בין ברזיל לפרגוואי, ולכן שתיהן שיחקו במשחק גמר על זהות הזוכה.  ברזיל שניצחה את כל משחקיה עם מאזן מעולה (36 שערים בחמישה משחקים), הפסידה במשחקה האחרון 1–2 לפרגוואי, מה שקבע משחק גמר ביניהן.
מהצד השני, לפרגוואי הייתה נבחרת חזקה עם שחקנים מוכרים, שנחשבת על ידי כמה עיתונאים כחזקה בהיסטוריה שלהם. עם זאת, ברזיל הביסה אותה 0–7 במשחק הגמר והוכתרה כאלופה בפעם השלישית בתולדותיה.

## מלכי השערים
[שמאל|ממוזער|170px|[ז'איר דה רוסה פינטו, מלך שערי הטורניר]]
;9 שערים
* ז'איר דה רוסה פינטו
;7 שערים
* אדמיר
* טסוריניה
* דיוניסיו ארסה
* בניטז
;5 שערים
* ויקטור אוגרטה
* סימאו
* זיזיניו
;4 שערים
* פליקס קסטיו
* רמון קסטרו

## קישורים חיצוניים

* נתונים על קופה אמריקה 1949
*קופה אמריקה 1949 בארכיון RSSSF

קטגוריה:קופה אמריקה
קטגוריה:1949 בספורט
קטגוריה:תחרויות כדורגל בברזיל
קואקו הרווה קופי

**קואקו הרווה קופי** (בצרפתית: **Kouakou Hervé Koffi**; נולד ב-16 באוקטובר 1996) הוא כדורגלן בורקינאי המשחק בעמדת השוער באנז'ה מהליג 1 בהשאלה מלאנס ובנבחרת בורקינה פאסו.

## קריירת מועדונים

קופי הצטרף למימוסאס מאביג'אן בנובמבר 2015.

ב-21 ביוני 2017, קופי הצטרף לשורות ליל מליגת העל הצרפתית בחוזה לחמש עונות. את הופעת הבכורה במדיה רשם ב-20 באוגוסט 2017 בהפסד הליגה 2–0 לקן.

בעונת 2019/20 קופי הושאל לבלננסש מליגת העל הפורטוגלית, כשסיים את אותה עונה עם עשרים הופעות זאת מכיוון שסבל ממספר פציעות מזעריות. הוא הושאל גם עונה לאחר מכן, הפעם למוסקרון מליגת העל הבלגית, כאשר הוא החליף את ז'אן בוטז, שעזב לרויאל אנטוורפן.

ב-6 ביולי 2021, קופי חתם בשורות שרלרואה על חוזה לשלוש עונות. ב-24 ביולי, הוא ערך את הופעת הבכורה שלו במדי הקבוצה במחזור הראשון של העונה במסגרת ניצחון החוץ 3–0 על אוסטנדה.

ב-1 ביולי 2024 חתם קופי בלאנס מהליג 1.

ב-1 ביולי 2025 הושאל קופי לאנז'ה לעונה אחת.

## קריירה בינלאומית

ב-26 במרץ 2016, קופי רשם את הופעת הבכורה שלו במדים הלאומיים של נבחרת בורקינה פאסו בניצחון 0–1 על נבחרת אוגנדה, כאשר נכנס כמחליף בדקה ה-90 במסגרת מוקדמות גביע אפריקה לאומות 2017. ב-29 בינואר 2022, קופי ענד לראשונה את סרט הקפטן בניצחון 0–1 בשלב רבע גמר גביע אפריקה לאומות 2021 על נבחרת תוניסיה.

נכלל בסגל נבחרת בורקינה פאסו לטורניר גביע אפריקה לאומות 2023.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים בורקינאים
קטגוריה:שוערי כדורגל בורקינאים
קטגוריה:כדורגלני מימוסאס
קטגוריה:כדורגלני ליל
קטגוריה:כדורגלני בלננסש סאד
קטגוריה:כדורגלני מוסקרון
קטגוריה:כדורגלני שרלרואה
קטגוריה:כדורגלני לאנס
קטגוריה:כדורגלני אנז'ה
קטגוריה:כדורגלני נבחרת בורקינה פאסו
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:בורקינאים שנולדו ב-1996
תפוח הגה

[250px|ממוזער|שמאל|תפוח הגה מותקן ב[רכב אספנות]]
**תפוח הגה** הוא אביזר לרכב המיועד לעזרה בשליטה על גלגל ההגה.
## שימושים
השימוש המוכר בתפוח הגה הוא כטכנולוגיה מסייעת. בטרם המצאת הגה הכוח השימוש בתפוחי הגה נעשה בעיקר על רכבים להם היה הגה גדול כגון משאיות וטרקטורים, או שחייבו יד אחת חופשית לעיתים מזומנות כגון באוטובוסים, שם נמכרו כרטיסי הנסיעה על ידי הנהג תוך כדי נסיעה.

תפוח הגה יעיל מאוד גם ברכבים טכניים בהם נדרשות פניות חדות מאוד ולעיתים תכופות, כגון במלגזות ומכסחות דשא. כיום הוא מהווה ציוד סטנדרטי ברוב הטרקטורים החקלאיים והמסחריים המודרניים, כשמטרתו העיקרית היא להקל על ההיגוי ביד אחת בזמן שהנהג מפעיל פקדים אחרים ביד השנייה או נוסע בהילוך אחורי.

## מבנה
התפוח מותקן על ההגה כתוסף - מעין כפתור בגודל המאפשר אחיזה נוחה בכף היד. התפוח מותקן על צד ההגה הפונה לנהג, ומסתובב על ציר באופן שאינו קשור לסיבוב ההגה. כיום נמכרים גם תפוחים הכוללים כפתורים לשליטה על פונקציות פיקוד שונות ברכב.

## היסטוריה
תפוח ההגה הומצא על ידי ג'ואל ר. ת'ורפ בוויסקונסין בשנת 1936, והפטנט עליו נרשם בארצות הברית ב-7 בדצמבר 1937.

## קישורים חיצוניים

## הערות שוליים

קטגוריה:רכיבי כלי רכב
קטגוריה:טכנולוגיה מסייעת
קטגוריה:ארצות הברית: המצאות
קטגוריה:הגאים
אייפיה דה פיסר

250px|ממוזער|שמאל|דה פיסר בהופעה באוטרכט, הולנד
**אייפיה דה פיסר** (בהולנדית: **Eefje de Visser**; נולדה ב-8 בפברואר 1986) היא זמרת-יוצרת ופזמונאית הולנדית. ב-2009 היא זכתה בתוכנית "הפרס הגדול של הולנד" בקטגוריה זמרת-יוצרת.

## ביוגרפיה
אייפיה דה פיסר נולדה בעיר פורבורך  וגדלה במורדרכט, עיירה קטנה בקרבת העיר חאודה במרכז הולנד. היא למדה לנגן בגיטרה בשלהי שנות ה-90. אחיה ואביה מוזיקאים אף הם.

## קריירה
בשנת 2000 היא ערכה את הופעת הבכורה שלה ביחד עם חברתה במסגרת פסיטיבל מקומי. היא כתבה תחילה באנגלית, להוציא מספר שירים שכתבה בהולנדית.

בשנת 2002 הופיעה לראשונה בתחנת רדיו מקומית בעיר חאודה. היא הקליטה את שני האלבומים הראשונים שלה באולפן ההקלטות של אחיה, פול. השיר Things I Do, אותו ביצעה ביחד עם הרכב זמני שיצרה, זיכה אותה בפרס המקום הראשון בתחרות מוזיקה מקומית. בהמשך הופיעה בפסטיבל מוזיקה שארגן אביה, קרל רוב דה פיסר, שהוא עצמו בסיסט ומפיק מוזיקלי.

בשנת 2006 עברה לטילבורך, שם למדה ב"אקדמיית הרוק". היא התארחה באלבומיהם של חבריה המוזיקאים והצטרפה לטריו בשם SAM. בתקופה זו חזרה לשיר בהולנדית.

בשנת 2009 השתתפה וזכתה בפרס בתוכנית המוזיקה "הפרס הגדול של הולנד" (Grote Prijs van Nederland) בקטגוריה זמרת-יוצרת. בשנים הבאות היא המשיכה להופיע בפסטיבלים שונים והקליטה קולות רקע באלבומים של אמנים אחרים. בזמן שהחלה לעבוד על אריך-הנגן הראשון שלה היא שחררה את הסינגל Hartslag להורדה ברשת.

בשנת 2011 היא הופיעה בפסטיבל Noorderslag בחרונינגן, שם הצטרפו אליה חברי Most Unpleasent Men כלהקת ליווי. היא המשיכה במסע הופעות של "הפרס הגדול", אותו השהתה כדי להשיק את אלבומה הראשון, De Koek, באולם הקונצרטים הנודע פרדיסו  באמסטרדם. לאחר מכן יצאה למסע הופעות קצר במועדונים ברחבי הולנד, ביחד עם הקלידן שלה.

בשנת 2012 היא הציגה בפרדיסו DVD ובו שישה קליפים שהוקלטו במהלך ההופעות שלה. היא הלחינה את המוזיקה עבור הצגת התיאטרון My First Suicide, במהלכו היא מבצעת מחדש מספר שירים מתוך De Koek.

בשנת 2013 היא הוציאה את האלבום השני שלה Het Is, שהוקלט באוטרכט יחד עם אמנים עמם עבדה בעבר.

באלבום Nachtlicht משנת 2016 היא פנתה לכיוון אלקטרוני ועיבוד עשיר יותר מאשר באלבומיה הקודמים. בסיום מסע ההופעות לקידום האלבום היא עברה להתגורר בעיר גנט בבלגיה.

אלבומה הרביעי משנת 2020, Bitterzoet נבחר כאלבום הטוב ביותר של יוצרת הולנדית בשנה זו.

## פרסים והכרה
* 2021 פרס 3FM לאמנית הטובה ביותר
* 2020 אמנית השנה של המגזין Oor
* 2020 פרס Buma לאלבום המוזיקה האלטרנטיבית הטוב ביותר
* 2020 פרס 3voor12 לאלבום הטוב ביותר
* 2009 זוכת התוכנית "הפרס הגדול של הולנד"

## קישורים חיצוניים

* 

## הערות שוליים

קטגוריה:זמרות הולנדיות
קטגוריה:זמרות-יוצרות הולנדיות
קטגוריה:זמרים הולנדים
קטגוריה:הולנדיות שנולדו ב-1986
קטגוריה:הולנדים שנולדו ב-1986
ליסה ננדי

**ליסה ננדי** (באנגלית: **Lisa Nandy**; נולדה ב-13 במאי 1981) היא פוליטיקאית בריטית חברת מפלגת הלייבור המכהנת כשרת משרד התרבות, המדיה והספורט וכנציגת מחוז ויגאן בבית הנבחרים הבריטי.

## ביוגרפיה
ננדי גדלה במנצ'סטר. אמה לואיז היא בתו של הלורד פרנק באיירס, ואביה דיפאק הוא אקדמאי הודי שכיהן כיועץ למשרד הפנים.

ננדי סיימה תואר ראשון במדע המדינה מאוניברסיטת ניוקאסל ותואר שני במדיניות ציבורית מבירקבק, אוניברסיטת לונדון. היא פעילה מצעירותה במפלגת הלייבור, עבדה עבור חבר בית הנבחרים ניל ג'רארד וכחברת מועצה בהאמרסמית' ופולהאם.

בבחירות 2010 נבחרה לייצג את מחוז ויגאן בבית הנבחרים הבריטי. היא כיהנה בוועדת החינוך. היא שימשה כשרה בממשלות הצללים של אד מיליבנד וג'רמי קורבין. ב-2020 התמודדה בבחירות לראש מפלגת הלייבור וסיימה שלישית עם 16.2% מהקולות. באפריל 2020 מונתה על ידי היושב ראש הנבחר קיר סטארמר לשרת החוץ בממשלת הצללים שלו. בנובמבר 2021 מונתה לשרת צללים לענייני פיתוח, שיכון וקהילות. בספטמבר 2023, במסגרת סבב מינויים שערך סטארמר בממשלת הצללים שלו היא הועברה לתפקיד שרת הצללים לפיתוח בין-לאומי.

לאחר ניצחון הלייבור בבחירות 2024 מונתה לשרת הספורט, תקשורת ותרבות.

ננדי נשואה לאנדי קולינס ולהם בן אחד שנולד ב-2015.

## קישורים חיצוניים

* 

* ליסה ננדי באתר הפרלמנט הבריטי

קטגוריה:פוליטיקאיות בריטיות
קטגוריה:פוליטיקאים בריטים
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:שרי התרבות, התקשורת והספורט של בריטניה
קטגוריה:חברי הפרלמנט של הממלכה המאוחדת (מאז 2024)
קטגוריה:בריטיות שנולדו ב-1979
קטגוריה:בריטים שנולדו ב-1979
זייבייר ברונסון

**זייבייר ברונסון** (באנגלית: **Xavier Brunson**) הוא קצין בדרגת גנרל בצבא ארצות הברית. המפקד על פיקוד כוחות ארצות הברית בקוריאה, קודם לכן פיקד על הקורפוס הראשון ועל הדיוויזיה השביעית.
## ביוגרפיה
ברונסון גדל בפאייטוויל שבקרוליינה הצפונית. הוא סיים ב-1990 לימודי תואר ראשון במדע המדינה מאוניברסיטת האמפטון והתגייס כקצין חי"ר לצבא ארצות הברית. שירת כמפקד מחלקה וסגן מפקד פלוגה בדיוויזיית השריון הראשונה. פיקד על פלוגה בדיוויזיה המוטסת ה-82. ביולי 2008 מונה למפקד הגדוד הראשון בבריגדת הצנחנים 504.

בספטמבר 2011 מונה למפקד בריגדת הסיור והמודיעין 525. ב-2015 מונה לעוזר מפקד פיקוד המבצעים המיוחדים של צבא ארצות הברית. בנובמבר 2016 מונה לסגן מפקד הדיוויזיה ההררית העשירית. באוגוסט 2017 מונה לראש מטה הקורפוס המוטס ה-18. בתפקיד זה שימש גם כראש מטה מבצע נחישות טבועה. באוגוסט 2019 מונה למפקד הדיוויזיה השביעית. במאי 2021 מונה לסגן מפקד הקורפוס הראשון, ביולי אותה שנה, עם מינויו של מפקד הקורפוס רנדי ג'ורג' לעוזרו של מזכיר ההגנה, היה לממלא מקום מפקד הקורפוס. באוקטובר 2021 הועלה לדרגת לוטננט גנרל ומונה למפקד הקורפוס. בדצמבר 2024 מונה למפקד פיקוד כוחות ארצות הברית בקוריאה בדרגת גנרל.

הוא בעל תואר שני בניהול משאבי אנוש מאוניברסיטת ובסטר ותואר שני בלימודי ביטחון ואסטרטגיה ממכללת המלחמה של הצבא.

נשוי לקריסטן, קולונל לשעבר בצבא, ואב לשלושה.
## קישורים חיצוניים

*ביוגרפיה

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:מפקדי הקורפוס הראשון של צבא ארצות הברית
קטגוריה:מפקדי הדיוויזיה השביעית (ארצות הברית)
קטגוריה:מעוטרי מדליית השירות המצוין (צבא ארצות הברית)
קטגוריה:מפקדי פיקוד כוחות ארצות הברית בקוריאה
קטגוריה:בוגרי אוניברסיטת ובסטר
קטגוריה:בוגרי מכללת המלחמה של צבא ארצות הברית
תהילים ע"ג

**תהילים ע"ג** הוא המזמור ה-73 בספר תהילים ואחד משנים עשר המזמורים המיוחסים לאסף בן ברכיהו. המזמור הומלץ בספרי הסגולות כמועיל נגד פחד.

## תוכן המזמור
מזמור ע"ג מורכב מעשרים ושמונה פסוקים ומחולק לשני חלקים:

### א'-ט"ז
המזמור נפתח בהודאת המשורר כי הוא מקנא בהצלחת הרשעים: "כִּי קִנֵּאתִי בַּהוֹלְלִים שְׁלוֹם רְשָׁעִים אֶרְאֶה" (ג'). המשורר מתאר את שגרם לו לקנא בהם ומעיד בין השאר כי: "כִּי אֵין חַרְצֻבּוֹת לְמוֹתָם וּבָרִיא אוּלָם" (ד'), "בַּעֲמַל אֱנוֹשׁ אֵינֵמוֹ וְעִם אָדָם לֹא יְנֻגָּעוּ" (ה').

המשורר טוען כי לא כמו הרשעים, הוא לא זוכה לתגמול שראוי לו: "אַךְ רִיק זִכִּיתִי לְבָבִי וָאֶרְחַץ בְּנִקָּיוֹן כַּפָּי" (י"ג), "וָאֱהִי נָגוּעַ כׇּל הַיּוֹם וְתוֹכַחְתִּי לַבְּקָרִים" (י"ד), כך שהמחשבות על תגמולו של אלוהים גורמות לו לעמול, ללא גמול: "וָאֲחַשְּׁבָה לָדַעַת זֹאת עָמָל הוּא בְעֵינָי" (ט"ז).

### י"ז-כ"ח
בחלקו השני של המזמור פותר המשורר את הבעיה עליה דיבר בחלקו הראשון של המזמור: "עַד אָבוֹא אֶל מִקְדְּשֵׁי אֵל אָבִינָה לְאַחֲרִיתָם" (י"ז). לפי המשורר, הפתרון הוא: "אַךְ בַּחֲלָקוֹת תָּשִׁית לָמוֹ הִפַּלְתָּם לְמַשּׁוּאוֹת" (י"ח) - אכן אלוהים מיטיב לרשעים, אבל בסופו של דבר הם יקבלו את עונשם: "כַּחֲלוֹם מֵהָקִיץ אֲדֹנָי בָּעִיר צַלְמָם תִּבְזֶה" (כ').

לאחר מפלת הרשעים, מבין המשורר כי אלוהים היה איתו גם כשהוא לא יכול להבין זאת: "אֲנִי תָמִיד עִמָּךְ אָחַזְתָּ בְּיַד יְמִינִי" (כ"ג). התגמול האמיתי הוא שהצדיקים זוכים לקרבת אלוהים, לעומת הרשעים: "וַאֲנִי קִרֲבַת אֱלֹהִים לִי טוֹב שַׁתִּי בַּאדֹנָי ה' מַחְסִי לְסַפֵּר כָּל מַלְאֲכוֹתֶיךָ" (כ"ח).

## בתרבות
פסוקים שונים מן המזמור זכו להלחנה ולביצוע מפי יצחק מאיר, מוטי שטיינמץ ויוחאי בן אב"י.

## קישורים חיצוניים

* 

## הערות שוליים

ע"ג
גמפרינר זלה

**גמפרינר זלה** (בגרמנית: **Gampriner Seele**) הוא האגם היחיד בליכטנשטיין. הוא נוצר בשנת 1927 על ידי שיטפון של נהר הריין עם סחף עצום. האגם שוכן בגובה של 435 מטרים מעל פני הים בכפר בנדרן-גמפרין.

גמפרינר זלה מוקף ביער נשיר צפוף המורכב מצמחים כגון קני סוף, שיחים ועצים. בשנת 1961 האגם הוגדר על ידי הממשלה כשמורת טבע. לאחר ניקוי האגם מאשפה איכות המים התייצבה בדרגה ב'. צינור המוביל מים מערוץ נחל מספק לאגם מים צלולים וחמצן במידה מספקת מאז 1979. שנה לאחר שדגי נהרות התיישבו באגם. ברבורים החלו להתרבות ליד האגם משנות ה-70 ואילך. הם נראו לראשונה בנסיכות בשנת 1972 בסגאוויהר בננדלן ובשנים שלאחר מכן הם התחילו לאכלס גם את גמפרין.

## מינים נדירים באגם ובסביבתו
**צמחים**
* זנב הסוסה (*Hippuris vulgaris*)
* אצות (*Lemna trisulca*)

**חיות**
* ליבקית, סרטני נהרות
* עגום, אברומה, זאב נהרות
* טבלן גמדי, סופית, ברכייה, אגמייה, ברבור מצוי

## קישורים חיצוניים

## הערות שוליים

קטגוריה:ליכטנשטיין: גאוגרפיה
קטגוריה:אירופה: ימות ואגמים
ג'רוד בואן

**ג'רוד בואן** (באנגלית: **Jarrod Bowen**; נולד ב-20 בדצמבר 1996) הוא כדורגלן אנגלי המשחק בעמדות הקיצוני והחלוץ בווסטהאם יונייטד מהפרמייר ליג, בה הוא גם משמש כקפטן, ובנבחרת אנגליה.

## קריירת מועדונים
בואן החל את הקריירה שלו בהרפורד יונייטד. בגיל 17, ופרץ לקבוצה הראשונה של המועדון לאחר שהרשים בקבוצת הנוער באותה עונה, וערך את הופעת הבכורה שלו בהפסד 0–2 מול בארנט ב-22 במרץ 2014. הוא כבש השער הראשון שלו בקריירה ב-21 באפריל 2014, בניצחון הביתי של הרפורד 2–3 על אלפרטון טאון.

ביוני 2014 חתם בהאל סיטי. לאחר שהרשים במהלך קדם העונה ב-2016, הוא ערך את הופעת הבכורה שלו בקבוצה הראשונה ב-23 באוגוסט, ושיחק 90 דקות בניצחון 1–3 בגביע הפוטבול ליג על אקסטר סיטי. הוא כבש את שערו הראשון עבור האל ב-5 באוגוסט 2017, בתיקו 1-1 מול אסטון וילה. בואן כבש 22 שערים בכל המסגרות במהלך עונת 2018/2019, וסיים כמלך השערים של הקבוצה.

ב-31 בינואר 2020 חתם בווסטהאם יונייטד תמורת 18 מיליון ליש"ט.

ב-29 בפברואר 2020, בהופעה הראשונה שלו בווסטהאם, הבקיע את שערו הראשון עבור המועדון, בניצחון 1–3 על סאות'המפטון.

בואן כבש את שערו הראשון במסגרת אירופית במהלך עונת 2021/2022 בליגה האירופית בניצחון קבוצתו 0–3 על גנק ב-21 באוקטובר 2021. ב-8 במאי 2022 בישל שני שערים מול נוריץ' סיטי, והפך לשחקן ווסטהאם הראשון שרושם עשרה שערים ועשרה בישולים בעונה אחת מאז פאולו די קאאניו שעשה זאת בעונת 1999/2000. הוא סיים את העונה כמלך השערים של וסטהאם עם 18 שערים בכל המסגרות, 12 מהם בפרמייר ליג.

## קרייה בינלאומית
בואן זומן לראשונה לנבחרת אנגליה לקראת המשחקים נגד ,  ו בליגת האומות. ב-4 ביוני 2022 ערך את הופעתו הבכורה בהפסד 0–1 להונגריה.

## חיים אישיים
באוקטובר 2021 פורסם שבואן נמצא בזוגיות עם כוכבת הטלוויזיה הבריטית דני דייר. להם תאומות שנולדו ב-22 במאי 2023.

## תארים
**[[וסטהאם יונייטד]]**
*קונפרנס ליג: 2022/23

**אישיים**
*שחקן החודש בצ'מפיונשיפ: דצמבר 2018, נובמבר 2019
*נבחרת העונה בקונפרנס ליג: 2022/23

## קישורים חיצוניים

* 

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלני וסטהאם יונייטד
קטגוריה:כדורגלני האל סיטי
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-1996
תהילים פ"ו

**תהילים פ"ו** הוא המזמור ה-86 בספר תהילים ומיוחס לדוד המלך. קריאת הפרק הומלצה בספרי הסגולות כמועילה למי שיש לו רוח רעה.

## תוכן המזמור
מזמור פ"ו מורכב משבעה עשר פסוקים ומחולק לארבעה חלקים:

### א'-ז'

הזמור נפתח בבקשת המשורר מאלוהים שיקשיב לו את ושישמע את תפילתו: "הַטֵּה ה' אׇזְנְךָ עֲנֵנִי כִּי עָנִי וְאֶבְיוֹן אָנִי" (א'). המשורר מתפלל לאלוהים ומבקש שישמח אותו: "שַׂמֵּחַ נֶפֶשׁ עַבְדֶּךָ כִּי אֵלֶיךָ אֲדֹנָי נַפְשִׁי אֶשָּׂא" (ד'). חלקו הראשון של המזמור מסתיים בחזרתו של המשורר על בקשתו מאלוהים שישמע לתפילתו: "הַאֲזִינָה ה' תְּפִלָּתִי וְהַקְשִׁיבָה בְּקוֹל תַּחֲנוּנוֹתָי" (ו').

### ח'-י"א
חלקו השני של המזמור נפתח בהצהרת המשורר על גדולתו של אלוהים: "אֵין כָּמוֹךָ בָאֱלֹהִים אֲדֹנָי וְאֵין כְּמַעֲשֶׂיךָ" (ח') ושכל העמים עובדים אותו ומכבדים אותו: "כׇּל גּוֹיִם אֲשֶׁר עָשִׂיתָ יָבוֹאוּ וְיִשְׁתַּחֲווּ לְפָנֶיךָ אֲדֹנָי וִיכַבְּדוּ לִשְׁמֶךָ" (ט'), "כִּי גָדוֹל אַתָּה וְעֹשֵׂה נִפְלָאוֹת אַתָּה אֱלֹהִים לְבַדֶּךָ" (י').

חלקו השני של המזמור מסתיים בבקשת המשורר מאלוהים שיראה לו את הדרך הנכונה איך להתנהג כך שיוכל המשורר לעבוד את אלוהים בלב שלם: "הוֹרֵנִי ה' דַּרְכֶּךָ אֲהַלֵּךְ בַּאֲמִתֶּךָ יַחֵד לְבָבִי לְיִרְאָה שְׁמֶךָ" (י"א).

### י"ב-י"ג
בחלקו השלישי של המזמור אומר המשורר כי לאחר שיושיע אותו אלוהים, הוא יודה לו: "אוֹדְךָ אֲדֹנָי אֱלֹהַי בְּכׇל לְבָבִי וַאֲכַבְּדָה שִׁמְךָ לְעוֹלָם" (י"ב), "כִּי חַסְדְּךָ גָּדוֹל עָלָי וְהִצַּלְתָּ נַפְשִׁי מִשְּׁאוֹל תַּחְתִּיָּה" (י"ג).

### י"ד-י"ז
בחלקו האחרון של המזמור המשורר חוזר לבקשתו הראשונה, ומזכיר שונאיו שקמים עליו להורגו ולא מפחדים מתגובת אלוהים: "אֱלֹהִים זֵדִים קָמוּ עָלַי וַעֲדַת עָרִיצִים בִּקְשׁוּ נַפְשִׁי וְלֹא שָׂמוּךָ לְנֶגְדָּם" (י"ד), ובגלל זאת הוא מבקש עזרה ונחמה מאלוהים: "פְּנֵה אֵלַי וְחָנֵּנִי תְּנָה עֻזְּךָ לְעַבְדֶּךָ וְהוֹשִׁיעָה לְבֶן אֲמָתֶךָ" (ט"ז), "עֲשֵׂה עִמִּי אוֹת לְטוֹבָה וְיִרְאוּ שֹׂנְאַי וְיֵבֹשׁוּ כִּי אַתָּה ה' עֲזַרְתַּנִי וְנִחַמְתָּנִי" (י"ז).

## בתרבות
### [[מוזיקה ישראלית]]
* כי אליך אקרא כל היום, בריו חקשור
* שמח נפש עבדך, אליאב חורי

### [[מוזיקה חסידית]]
* **הורני** - יעקב יהודה דסקל באלבומו נאר מיט אמונה.
* **הורני ה' דרכך**, פרחי טורונטו.
* **כי אתה**, לחן של ר' משה גולדמן, באלבום **לנצח** של מחנה שלווה.
* **אודך ה' אלוקי**, ניגון שהולחן על ידי הרב יוסף יצחק ליפסקר, ומושר בחסידות חב"ד, הניגון הולחן על המילים: "אוֹדְךָ ה' אֱלֹקַי בְּכָל לְבָבִי וַאֲכַבְּדָה שִׁמְךָ לְעוֹלָם. כָּל גּוֹיִם אֲשֶׁר עָשִׂיתָ יָבוֹאוּ וְיִשְׁתַּחֲווּ לְפָנֶיךָ ה' וִיכַבְּדוּ לִשְׁמֶךָ. כִּי גָדוֹל אַתָּה וְעֹשֵׂה נִפְלָאוֹת אַתָּה אֱלֹקִים לְבַדֶּךָ. שַׂמֵּחַ נֶפֶשׁ עַבְדֶּךָ כִּי אֵלֶיךָ ה' נַפְשִׁי אֶשָּׂא" לרגל יום הולדתו ה-85 של הרבי מליובאויטש.
* **אדדך ה' אלוקי** - לחן של חיים בנט וביצוע של שלמה כהן ומקהלת רננו חסידים באלבום אוהבי ה'.
* **פנה אלי** - לחן של שמשי ניימן באלבום **נחמה**.
* בפסוק "כי גדול אתה ועושה נפלאות אתה אלוקים לבדך" משולב בשיר **ברוך השם** בלחן של שמשי ניימן באלבום **נחמה**.

## קישורים חיצוניים

* 
* תהילים פ"ו באתר הפיוט והתפילה

## הערות שוליים

פ"ו
ביטחון תעסוקתי

**ביטחון תעסוקתי** הוא ההסתברות שעובד ימשיך להתפרנס מעבודתו לתקופה ארוכה. ביטחון תעסוקתי נמדד משני היבטים:
* ביטחון תעסוקתי במקום העבודה, כלומר מידת הביטחון של העובד שמקום עבודתו הנוכחי ימשיך להעסיקו לטווח ארוך, ללא שתאיים עליו סכנת פיטורים. 
* ביטחון תעסוקתי מקצועי, כלומר מידת הביטחון שמקצועו של העובד מקנה לו, כך שאם יפוטר ממקום עבודה אחד ימצא בקלות מקום עבודה אחר. 
דוגמה: עובד מקצועי בחברת הזנק חש ביטחון תעסוקתי נמוך במקום עבודתו, משום שבפעמים רבות חברת הזנק אינה עומדת ביעדיה ונסגרת, אך בתקופה של פריחה בהיי טק הוא חש ביטחון תעסוקתי מקצועי גבוה, ביודעו שאם יאבד את מקום עבודתו הנוכחי יוכל למצוא עבודה מתאימה בחברת היי טק אחרת. 

משרה הדורשת כישורים גבוהים ותקופה ממושכת של התאקלמות בעבודה מבטיחה ביטחון תעסוקתי משום שמעסיק לא ימהר להחליף עובד כזה, הן משום שלא קל למצוא לו מחליף והן מחמת העלות הגבוהה של קליטת מחליף. לעומת זאת, בעבודה שאיננה מצריכה כישורים מיוחדים וההתאקלמות בה מהירה הביטחון התעסוקתי נמוך (עבודה כזו מכונה מקג'וב). 

ביטחון תעסוקתי גבוה הוא יעד מרכזי של ארגוני עובדים, החותרים לעגנו בהסכמי עבודתו שיבטיחו לעובדים הגנה מפני פיטורים. הגנה זו מתבטאת במתן קביעות לעובד שהשלים בהצלחה תקופת ניסיון, כך שפיטורי עובד קבוע יקרו רק במקרים חריגים ובהסכמת ועד העובדים. במקומות עבודה שבהם אין קביעות פורמלית, הענקת תחושת ביטחון תעסוקתי לעובדים היא מרכיב בפעולות המעסיק לשימור עובדים. 

בישראל מתאפיין המגזר הציבורי בהסדרי קביעות נוקשים, המקנים ביטחון תעסוקתי גבוה לעובדים במגזר זה. דרך עיקרית  של מעסיקים להימנע ממתן קביעות לעובדים, ובכך להגמיש את יכולתם לפטר עובדים, היא העסקה באמצעות קבלן כוח אדם. דרך נוספת היא העסקה בחוזה לתקופה קצובה, המתחדש מפעם לפעם (באנגלית צורת העסקה זו קרויה permatemp, הלחם של המילים permanent ו-temporary). בצה"ל ובמשטרת ישראל, שבהם הביטחון התעסוקתי נמוך מאשר ביתר המגזר הציבורי, נהוגה כפיצוי על כך תוספת שכר הקרויה "תוספת היעדר ביטחון תעסוקתי". הפרטה, כלומר העברת פעילות מהמגזר הציבורי למגזר הפרטי, כרוכה בירידת הביטחון התעסוקתי של העובדים בגוף המופרט, ולכן מלווה בדרך כלל במענק הפרטה לעובדים, כפיצוי על פגיעה זו. 

איום בולט על ביטחון תעסוקתי, הן ביטחון תעסוקתי במקום העבודה והן ביטחון תעסוקתי מקצועי, הוא שינוי טכנולוגי, ההופך מקצוע מסוים למיותר, או מצמצם במידה ניכרת את הצורך בעובדים במקצוע זה. דוגמאות:
* מקצוע הקלדנות זכה לפריחה בשנות ה-70 של המאה ה-20, אך עם המעבר לעבודה מקוונת הצורך בו הצטמצם במהירות.
* הגברת המחשוב מובילה לסגירתם של סניפים ולצמצום הצורך בפקידי בנק. 
בתחילת המאה ה-19 היו הלודיטים קבוצה של פועלים אנגלים שמחו – לעיתים על ידי הריסת מכונות – נגד השינויים שגרמה המהפכה התעשייתית, שאותם ראו כפגיעה בביטחון התעסוקתי שלהם.

הגלובליזציה פוגעת אף היא בביטחון התעסוקתי של עובדים שעיסוקם חשוף לתחרות מצד מדינות שבהן שכר העבודה נמוך. דוגמה לכך היא תעשיית הטקסטיל בישראל, שהגיעה לשיא פריחתה בשנות ה-60 וה-70, שבמהלכן העסיקה רבבות עובדים, והלכה והצטמצמה עם העברת פעילות הייצור למפעלים במצרים, בירדן ובמזרח הרחוק. 

רשת ביטחון, החשובה במיוחד למי שהביטחון התעסוקתי שלו נמוך, היא ענף ביטוח אבטלה של הביטוח הלאומי, המבטיח דמי אבטלה למשך חודשים אחדים למי שפוטר, כדי לתת לו פרנסה עד שימצא עבודה הולמת אחרת. שינויים בשיעור המובטלים משקפים גם שינוי ברמת הביטחון התעסקותי של כלל ציבור - ככל ששיעור המובטלים עולה, כך הביטחון התעסוקתי יורד.

## קישורים חיצוניים
* 

## הערות שוליים

קטגוריה:יחסי עבודה
אוור אנדרסון

**אוור גאבו אנדרסון** (באנגלית: **Ever Gabo Anderson**; נולדה ב-3 בנובמבר 2007) היא שחקנית ודוגמנית אמריקאית.

## ביוגרפיה
אנדרסון נולד בלוס אנג'לס, קליפורניה, בתם של השחקנית מילה יובוביץ' ושל במאי הקולנוע האנגלי פול וו. אס. אנדרסון . יש לה שתי אחיות צעירות יותר, דשיאל ואוסיאן. היא ממוצא רוסי וסרבי דרך אמה, וממוצא אנגלי דרך אביה.

## קריירה
הוריה ניסו להרתיע אותה מלהיכנס למשחק אך לא ניתן היה להניא אותה מהחלטתה. בגיל תשע, היא הצטלמה לשער של *ווג במביני*, בתמונה שצולמה על ידי אלן פון אונוורת'. היא גם צולמה על ידי קרל לגרפלד, מיקאל ינסון ופטר לינדברג.

הופעתה הראשונה בסרט עלילתי הייתה בסרט הקולנוע "האויב שבפנים: פרק הסיום" בשנת 2016, אותו ביים אביה. בסרט, היא גילמה את אלישיה מרקוס הצעירה, שאמה מגלמת בבגרותה.

במרץ 2020, נחשף שהיא תגלם גרסה צעירה יותר של נטשה רומנוף בסרט הקולנוע משנת 2021 "האלמנה השחורה". באותה שנה היא לוהקה לתפקיד וונדי דרלינג בסרט הקולנוע "פיטר פן וונדי" שהוקרן לראשונה ב-28 באפריל 2023.

## חיים אישיים
אנדרסון מתאמת בטאקוונדו. היא גרה בשכונת הוליווד הילס (אנ') בלוס אנג'לס, קליפורניה. בנוסף לשפות האם שלה, אנגלית ורוסית, היא דוברת גם צרפתית ויפנית.

## פילמוגרפיה
### קולנוע

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:אמריקאים ממוצא אוקראיני
קטגוריה:אמריקאיות ממוצא אנגלי
קטגוריה:אמריקאיות שנולדו ב-2007
קטגוריה:אמריקאים שנולדו ב-2007
קטגוריה:שחקנים ביקום הקולנועי של מארוול
תהילים ס"ה

**תהילים ס"ה** הוא המזמור השישים וחמישה בספר תהילים (לפי המספור בוולגטה ובתרגום השבעים, המזמור ממוספר כמזמור ה-64). המזמור עוסק בתהילה לה' שסולח לחוטאים ומקרב את השבים אליו. וכן ממלא את העולם ברוב טובה ובהדר.

## תוכנו של המזמור
המזמור מכיל ארבעה עשר פסוקים והוא שיר שבח ותודה ממי שזכה בקרבת האל, "אַשְׁרֵי תִּבְחַר וּתְקָרֵב"(ה). והקרובים זוכים גם בשפע רב של ביטחון, יחס ורוב טובה:"נִשְׂבְּעָה בְּטוּב בֵּיתֶךָ".

המשורר שמח על הביטחון ותשומת הלב מהאל "בְּצֶדֶק תַּעֲנֵנוּ... מִבְטָח כָּל קַצְוֵי אֶרֶץ"(ו'-ט'), הכי בטוח כשהמענה והביטחון מגיעים ממי שברא את העולם ושולט בו "מֵכִין הָרִים בְּכֹחוֹ" ו"מַשְׁבִּיחַ שְׁאוֹן יַמִּים" עד שאפילו במקומות הכי נידחים "יִּירְאוּ יֹשְׁבֵי קְצָו‍ֹת מֵאוֹתֹתֶיךָ".

ובסוף יגיע גם השפע הגשמי "פָּקַדְתָּ הָאָרֶץ וַתְּשֹׁקְקֶהָ רַבַּת תַּעְשְׁרֶנָּה"(י'-י"ד) שפע של גשם שמצמיח יבול מבורך שכל הטבע נהנה ממנו ואומר שירה, "יִתְרוֹעֲעוּ אַף יָשִׁירוּ"

## המזמור בליטורגיה היהודית
* הפרק נאמר בשחרית של יום כיפור.
* פסוק ג' מופיע כפזמון חוזר של פיוט ליום כיפור
* פסוק ה' הוא אחד הפסוקים הפותחים את טקס ברית המילה
* מפסוק י"ד למדו חז"ל שמעשר בהמה הוא בא' בתשרי

## המזמור בתרבות
* פסוק ב' מולחן ומופיע בשירים ביניהם "תוכו רצוף אהבה" של ישי ריבו.

## קישורים חיצוניים

* תהילים ס"ה מתוך פרויקט 929

## הערות שוליים

ס"ה
קובץ לוג

במערכות ממוחשבות, **קובץ לוג** הוא קובץ שבו נרשמים אירועים חשובים בפעולת המערכת, לשם בקרה על פעולת המערכת ולמטרות נוספות. 

דוגמאות:
* במערכת לניהול מסד נתונים כל גישה למסד הנתונים תירשם בקובץ הלוג של המערכת, כך שבמקרה של דליפת מידע מהמערכת, למשל, ניתן יהיה לברר מי הם המשתמשים שניגשו למידע זה.
* קובץ לוג שבו נרשמות תקלות בפעולתה של התוכנה מאפשר למתחזקי המערכת לטפל התקלות אלה לשם מניעת הישנות שלהן. 
* בתוכנה המשמשת לעדכון מסד נתונים נרשמת בקובץ הלוג כל תנועה במערכת. רישום זה משמש לצורכי בקרה (מי שינה נתון מסוים, מה הייתה התפוקה של כל מדווח וכדומה), ובמקרה של תקלה המצריכה שחזור של מאגר הנתונים לגרסת גיבוי שלו מאפשר קובץ הלוג לחזור על כל התנועות ממועד יצירת הגיבוי ועד לתקלה. 
* בוויקיפדיה מנוהלים קובצי לוג אחדים (ראו עזרה:יומנים) שבהם נרשמות שלל פעולות שנעשו, כגון דפים שנמחקו ושינוי הרשאות משתמש. 
עיצוב קובץ הלוג הוא חלק מעיצוב המערכת, וכולל קביעה של פרטים שיירשמו בו. 

אסדרה של תוכנה, כגון SOX, PCI DSS, HIPAA דורשת קיומו של קובץ לוג. 

Syslog הוא תקן מבוסס UDP לקובץ לוג של מסרים אלקטרוניים. בשנת 2009 החליטה IEEE להפוך את Syslog לתקן - .

Log4j היא ספריית קוד פתוח מבוססת Java, חלק ממיזמי קרן התוכנה אפאצ'י, המשמשת לניהול קובצי לוג.

## קישורים חיצוניים

קטגוריה:מחשוב
דרגון בול סופר: סופר הירו

**דרגון בול סופר: סופר הירו** (באנגלית: **Dragon Ball Super: Super Hero**, ביפנית: **ドラゴンボール超スーパー スーパーヒーロー**) הוא סרט קולנוע יפני מסוגת האנימה, המשמש כפרסום הקולנועי השני שמבוסס על הסדרה "דרגון בול סופר" מזיכיון המדיה "דרגון בול", לאחר הסרט "דרגון בול סופר: ברולי". הסרט בוים על ידי טטסורו קומאדה, והופק על ידי טואי אנימציה.

הסרט היה עתיד לצאת לאקרנים ביפן ב-22 באפריל 2022 אך נדחה ל-11 ביוני 2022 בשל פריצה למערכת של טואי אנימציה. זה הסרט הראשון בזיכיון בהנפשה ממוחשבת. גרסה אנגלית יצאה אל בתי הקולנוע בארצות הברית ובקנדה ב-19 באוגוסט 2022. ובישראל ב-18 באוגוסט 2022.

## תקצר העלילה
עלילת הסרט מתארת את תחייתו של צבא הסרט האדום, ארגון רשע שביקש לכבוש את העולם והושמד בעבר על ידי סון גוקו הצעיר. מנהיגיו החדשים, מג'נטה וקרמיין, גייסו את ד"ר האדו על מנת לנקום בסון גוקו. ד"ר האדו הוא נכדו של ד"ר ג'ירו אשר התמחה ברובוטיקה וביו-הנדסה, אשר יצר את האנדרואידים ונהרג על ידם במהלך עלילת "דרגון בול Z".

בעזרת ד"ר האדו, יצר צבא הסרט האדום שני אנדרואידים עוצמתיים, גמא 1 וגמא 2, על מנת לנקום בגוקו ומשפחתו. בזמן שגוקו ומקיטה, הגיבורים החזקים והגדולים ביותר של כדור הארץ, מתאמנים על כוכבו המרוחק של אל ההרס בירוס יחד עם ברולי, עתידו של כדור הארץ נתון בידי יתר הלוחמים שנותרו על פניו, וביניהם גוהאן בנו של גוקו, פיקורו ואחרים. עם זאת, נאלצים הגיבורים והיריבים להתאחד כנגד יריב מוכר, אף הוא יציר כפיו של צבא הסרט האדום, שנוצר מחדש והוא חזק מאי פעם. אירועי סרט זה קורה לאחר 4 חודשים מסאגת גרנולה השורד.

## דמויות ומדבבים

## הפקה והפצה
לפי אקירה טוריאמה, יוצר זיכיון המדיה "דרגון בול", הסרט יתרכז יותר בז'אנר גיבורי העל בתוך העולם של דרגון בול, בנוסף הדמות של פאן הנכדה של גוקו תופיע בסרט בתפקיד מפתח כאשר היא בגיל של גן ילדים (4–5), מה שרומז על כך שהסרט מתרחש כמה שנים לאחר אירועי הסדרה והמאנגה בנוסף נחשפו 2 דמויות חדשות שיופיעו בסרט לצד דמויות מוכרות נוספות כמו גוקו פיקולו וקרילין, על פי המפיק של הסרט נוריהירו הייאשידה, הסרט יכיל בנוסף לסצנות אינטסיביות שהזיכיון מוכר בהן גם סצנות מחיי השגרה של הדמויות שיופיעו בסרט ויעשירו עוד יותר את עולם הדרגון בול תחת מעורבותו של טוריאמה.

הפקת הסרט החלה לפני הפצת הסרט "דרגון בול סופר: ברולי". זהו הסרט הראשון בזיכיון שהופק בהנפשה ממוחשבת.

## שיווק
סרט המשך לדרגון בול סופר: ברולי הוכרז רשמית ב-9 במאי 2021. באירוע הקומיק-קון 2021, פרטים נוספים פורסמו, ביניהם: כותרת הסרט, עיצוב הדמויות של פיקורו, פאן וקרירין ודמות חדשה בסרט, כמו כן פורסם עיצוב של ביתו של פיקורו בסרט. גרסה תלת-ממדית של סון גוקו נראתה. הטריילר הראשון של הסרט פורסם ב-7 באוקטובר 2021. והטריילר היפני פורסם באירוע Jump Festa בשנת 2021.

## קישורים חיצוניים

* 

## הערות שוליים

קטגוריה:סרטי 2022
סופר הירו
קטגוריה:סרטי אנימה
קטגוריה:טואי אנימציה: סרטים
קטגוריה:סרטי אנימה מ-2022
קטגוריה:קראנצ'ירול: סדרות וסרטי אנימה
קופר קוץ'

**קופר קוץ**' (באנגלית: **Cooper Koch**, נולד ב-16 ביולי 1996) הוא דוגמן ושחקן אמריקאי ממוצא יהודי.

## ביוגרפיה
קופר קוץ' נולד וגדל בשכונת וודלנד הילס (אנ'), עמק סן גבריאל בדרום קליפורניה. יש לו אח תאום, עורך הקולנוע פייטון קוץ'. מצד אביו, בילי קוץ', הוא ממוצא יהודי-פולני ויהודי-רוסי. הוא נכדו של מפיק הקולנוע והנשיא לשעבר של האקדמיה האמריקאית לקולנוע, הוק קוץ'  ושל ריטה ג'וי (ליטר); והנין של רות קוץ' ושל במאי ומפיק הקולנוע הווארד קוץ'  (המפיק של הסרט טיסה נעימה, 1980).

הוא קיבל תואר ראשון במשחק מאוניברסיטת פייס לאמנויות הבמה בניו יורק וסיים את לימודיו במאי 2018. נכון ל-2023, הוא מתגורר בלוס אנג'לס.

## קריירה
הופעתו הראשונה בסרט קולנוע הייתה בגיל 11 לצד אנתוני הופקינס בסרט הקולנוע "עדות שבורה".

בשנת 2017 שיחק בסרט הקצר "Mine". בשנים 2018–2019 שיחק בסרטים קצרים ובתפקיד אורח בסדרת הרשת "West 40s". בשנת 2019 שיחק בסרט הטלוויזיה "Less Than Zero" לצד אוסטין אברמס. באותה שנה השתתפו השניים בסרט הקצר "Decadeless ".
קוץ' שיחק בתפקיד ראשי לצד אוסטין לרקין במחזה מאת דניס בוש, "Head First" שהוצג בפסטיבל "fresh fruit festival" לרגל 50 שנה למהומות סטונוול.

בשנת 2020 שיחק בתפקיד ראשי בסרט הטלוויזיה "A New York Christmas Wedding" בהפקת נטפליקס לצד כריס נות'. באותה שנה שיחק בשני פרקים של סדרת הטלוויזיה "Power Book II: Ghost".

בשנת 2022, לוהק קוץ' לתפקיד בסרט המתח הלהט"בי "מחנה מסוכן" לצד קווין בייקון ואנה קלמסקי. בשנה זו שיחק בסרט האימה הלהט"בי "נבלע" בכיכובו. בשנת 2024 שיחק בתפקיד ראשי בסדרה מפלצות: הסיפור של לייל ואריק מננדז.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:שחקנים להט"בים אמריקאים
קטגוריה:שחקנים הומוסקסואלים
קטגוריה:דוגמנים אמריקאים
קטגוריה:בוגרי אוניברסיטת פייס
קטגוריה:אמריקאים ממוצא פולני-יהודי
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1996
יוצא לאור

"**יוצא לאור**" הוא שיר שכתב, הלחין וביצע אהוד בנאי. השיר יצא לאור בשנת 1996 מתוך האלבום "עוד מעט".

## רקע לשיר
אהוד בנאי, נולד ב-31 במרץ 1953, הוא משורר, יוצר, גיטריסט, מלחין וזמר. הוא מכונה גם "האיש עם הכובע", "הרוקר עם הגיטרה", "היהודי עם הכיפה" ו"האומן שידע להיות הכול". אהוד התיישב בבית נטוש בוואדי בראש פינה ו-16 שנים לאחר מכן, כבר נהפך לאומן מוכר. השירים שלו הם הקשר בין החלומות למציאות הקשה שלו, בין העבר להווה עם מבט לעתיד. בשיריו ובספריו הוא מספר את סיפור חייו, משתדל לזכור הכול ולא להחסיר אף פרט. בראיון לאסף נבו, הדגיש שחשוב לו שידעו על הדרך שעבר, שידעו מה הסיפורים מאחורי השירים שלו ומאין באו.

בשנת 1977 בראש פינה, בנאי היה שכן של אדם בשם נחמן פרקש, פושע, אשר ברח מהכלא כמה פעמים. יום אחד פרקש הגיע לצריפו של בנאי ובמהלך ביקורו, בנאי אמר לו כי ברצונו לשוט מעבר לים, לכרתים. פרקש כיוון את אהוד אל "השביל של הוואדי" וסיפר לו כי השביל ממשיך עד צפת, עובר דרך חיפה והים ומגיע הישר לכרתים. שיחה זו הובילה לשורה: "השביל הזה מתחיל כאן".

אהוד בנאי כתב שיר על המסע שעבר, מסע רוחני ופיזי. הוא סיפר על המקומות שראה, ואמר כי "חלקם יפים, חלקם יפים פחות". מילותיו של פרקש נגעו לליבו של בנאי, מאחר שנבואתו התגשמה. האנשים שאהוד פגש שם נשארו עמו עד היום. נוסף על כך, בנאי מספר כי לאחר כמה שנים, כאשר ביקר בראש פינה, החליט לבקר בוואדי. בעודו מסתכל על הוואדי, נזכר בנאי במילותיו של פרקש; על היותו בודד ותימהוני, עם שיער בעננים וגיטרה, פוסע צעדים ראשונים ומהוססים בעולם הכתיבה והנגינה, בעל שאיפות, חסר ביטחון "ומתחיל ללכת לאט לאט על השביל הזה ויוצא לחיים חדשים בעיר הגדולה" כפי שכתב בשירו. אז, לדבריו, הוא הוציא עט והחל לכתוב במחברתו בשטף צלול ופתאומי את כל השיר.

השיר כיום מזוהה מאוד עם שביל ישראל.

## הוצאה מחודשת
ב-3 באפריל 2025 יצא לאור ביצוע משותף של הפרויקט של תמרי עם בנאי, בעיבוד הכולל אלמנטים של פאנק ורגאיי וכלי נשיפה. העיבוד העניק מחווה לשיר "Iron, Lion, Zion"  של בוב מארלי. היוזמה להפקת הביצוע הגיעה מנועה, אחותה של תמר קדם סימן טוב, כאקט של זיכרון וקריאה להשבת החטופים במלחמת חרבות ברזל. בנאי הקדיש את הביצוע לחברו אביב אצילי, תושב ניר עוז שנרצח אף הוא בטבח. השיר שודר ברדיו והתקבל בחום, למרות דיון על ההבדלים בין המקור לבין הביצוע החדש. המבקרים ציינו כי הגרסה החדשה מוסיפה לשיר תנופה מוזיקלית ואנרגיה חיובית, לצד שמירה על המסר האופטימי של המקור.

## קישורים חיצוניים

## ביצועים נוספים לשיר
* אהוד בנאי (1996)
* אהוד ומאיר בנאי
* לינוי אקלה (2012)
* משינה ואהוד בנאי (2015)
*ישי רביבו (2021)

## הערות שוליים

קטגוריה:שירי אהוד בנאי
קטגוריה:שירים בעברית
קטגוריה:שירים שנכתבו על ידי אהוד בנאי
*
קטגוריה:סינגלים בהוצאת NMC יונייטד אנטרטיינמנט
זן נדיר (שיר)

"**זן נדיר**" הוא סינגל בביצוע קורין אלאל, שנכתב על-ידי מאיר גולדברג, הולחן על-ידי קורין אלאל והופק על ידי יהודית רביץ. שוחרר לתחנות הרדיו במרץ 1992. "זן נדיר" היה שיר הנושא של אלבומה החמישי של אלאל, "זן נדיר", הפך ללהיט ולאחד משיריה המוכרים והמצליחים ביותר, וזכה למספר גרסאות כיסוי.

## רקע
השיר הגיע לאלאל דרך הזמרת הראלה בר שהופיעה איתה בפסטיבל ילדים בחיפה בתחילת הקריירה ובו זיהתה כי יכול להיווצר קשר אומנותי בין גולדברג לאלאל. קורין הלחינה את השיר עבור בר דרך מחברות שירים שמסר לה גולדברג, ולימים שיתפו השניים פעולה מוזיקלית במה שהוביל ללהיטים רבים, ובהם "ארץ קטנה עם שפם", "הטבעת נפלה" ו"התעשייה האבירית". בר הקליטה את השיר ראשונה לאלבומה השלישי, אך הוא לא יצא לאור משום שהחליטה לפרוש ולא להמשיך בקריירת המוזיקה.
לאחר כחמש שנים, פנתה אלאל לבר בבקשה לבצע את השיר בעצמה, והשיר אף נתן את השם לאלבומה החמישי.

## הצלחה
השיר היה הפופולרי מבין שירי האלבום. הוצג כמועמד למצעדי הפזמונים השבועיים של רשת ג' בשנת 1992, בו שהה שמונה שבועות, מתוכם שבועיים בראש המצעד. במצעד השנתי תשנ"ב (1992) של רשת ג' הוא גם זכה להצלחה, ודורג במקום התשיעי.

## משמעויות
על פי חיים מזר, השיר מדבר על חוסר הביטחון של האנשים שפוגשים ביום יום, שמתביישים בזהותם ושאינם גאים בעצמם. הביישנות וחוסר הביטחון גורמים להם, מטאפורית, "להישאב אל תוך הקירות או אל האדמה", כפי שנכתב בשיר "נצמדים לקירות הבתים". לדבריו יש בשיר שלל רמזים למחשבות אובדניות של אנשים כאלה, שרק מחפשים מקום להימלט אליו. מקומות אלה נמצאים מתחת לאדמה, ובאים לידי ביטוי בשיר על-ידי המילים "מקלט" ובאמצעות הצירוף "ספינה שטובעת". הצירוף של הספינה הטובעת ממחיש בצורה ישירה את המחשבות האובדניות. בפזמון השיר טוענים אלאל וגולדברג שאין למחשבות אלו סיבה ושכל אחד מאיתנו שונה ומיוחד, ומבטאים זאת על ידי המטאפורה העיקרית בו שמופיעה בפזמון ובשמו "זן נדיר".

## ביצועים נוספים
מלבד הביצוע של קורין אלאל, ביצעו גרסאות כיסוי של השיר להקת "דיימונד'ז", יהודית רביץ, קורין אלאל ו"המכשפות", קורין אלאל ויהודית רביץ ותומר רז.

גרסה נוספת לשיר בסגנון פופ אלקטרוני מבוצעת על ידי הזמרת, המפיקה ובוגרת התכנית "כוכב נולד 2" מיקה שדה. גרסה זו עמדה בראש הפלייליסט אינדי ישראלי בספוטיפיי.

גרסה נוספת לשיר בוצעה בעונה העשירית של התכנית "הכוכב הבא" על-ידי יונתן ביטון, נגן הקלידים של להקת התקווה 6.

## מיקומי שיא

## קישורים חיצוניים

* 
* 

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי מאיר גולדברג
קטגוריה:שירים שהולחנו על ידי קורין אלאל
קטגוריה:שירים שהופקו על ידי יהודית רביץ
קטגוריה:סינגלים בהוצאת NMC יונייטד אנטרטיינמנט
עד מחר

"**עד מחר**" הוא שיר שנכתב, הולחן ובוצע על-ידי הזמר הישראלי אביתר בנאי. השיר יצא לאור ב-24 במאי 2009 כסינגל השני מתוך אלבום האולפן הרביעי שלו, "לילה כיום יאיר" (2009). השיר זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.

השיר הגיע למקום הראשון במצעד העברי השבועי של רשת ג'.

## משמעות השיר
השיר "עד מחר" מספר על אישה שיש לה מחשבות עצובות ומפחידות שממלאות את ליבה ומזיקות לה. השיר מספר גם על טיולים בשעת זריחה אחרי לילה בלי שינה, על הליכות מהירות בפארק הירקון שמטרתן להרפות את המתח המכאיב ועל ציפייה גדולה לחסד ולאהבה.

הרגש של אביתר בנאי מועבר דרך מנגינה מעוררת געגועים. הוא פונה לאישה כמי שמציע את האפשרויות האחרות בחייה שהן להשתחרר או לברוח, בריחה ספונטנית לאור הזריחה בלי שמישהו ירדוף אחריה. למעשה השיר מתאר את הבריחה מהדברים הפנימיים שגורמים לעייפותה, עד שתחזור חזרה לחייה הרגילים.

לימים סיפר בנאי שהשיר נכתב על אחותו בעת שהייתה בהריון בסיכון.

השורות בסיום השיר: "יש פרצה בגדר\בין הגפנים, בין ענבי הכרם\שועלים מחבלים, מייללים\ונעלמים" לקוחות מתוך פסוק בשיר השירים: "אֶֽחֱזוּ־לָ֙נוּ֙ שֻֽׁעָלִ֔ים שֻׁעָלִ֥ים קְטַנִּ֖ים מְחַבְּלִ֣ים כְּרָמִ֑ים וּכְרָמֵ֖ינוּ סְמָדַֽר" (שיר השירים, פרק ב', פסוק טו')

## פרסים
האלבום "לילה כיום יאיר" קיבל תואר של אלבום פלטינה. "עד מחר" זכה בתואר "שיר השנה" במצעד הפזמונים העברי השנתי של גלגלצ לשנת תשס"ט.

## מיקומי שיא

## ביצועים
בחודש מאי 2015 ביצעו את השיר אביתר בנאי ואביב גפן בהופעה משותפת שלהם באמפי שוני. השיר בוצע גם על ידי הזמר ישי ריבו בשנת 2018.

בחודש נובמבר 2023 ביצעה אותו הזמרת דניאלה ספקטור בפרק הראשון של סדרת הרשת "שיר תקווה", שהפיק בית אבי חי.

## קישורים חיצוניים

* מילות השיר "עד מחר", באתר שירונט

## הערות שוליים

קטגוריה:שירי אביתר בנאי
קטגוריה:שירים בעברית
קטגוריה:שירים שנכתבו על ידי אביתר בנאי
קטגוריה:שירים שהולחנו על ידי אביתר בנאי
קטגוריה:שירים על זמן
קטגוריה:שירים על פחד
קטגוריה:שירים על שועלים
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הד ארצי
אנשי השקיעה

250px|ממוזער|שמאל|רוברט מיצ'ם ודברה קר ב"אנשי השקיעה"
**אנשי השקיעה** (באנגלית: **The Sundowners**) הוא סרט קולנוע אמריקאי משנת 1960 בבימויו של פרד זינמן, עם רוברט מיצ'ם, דבורה קר ופיטר יוסטינוב בתפקידים הראשיים.

התסריט מבוסס על רומן בשם זה מאת הסופר האוסטרלי ג'ון קלארי  משנת 1952. אנשי השקיעה הוא כינוי באוסטרליה לאנשים ומשפחות הנודדים ממקום למקום ללא מקום או פרנסה קבועה וחונים היכן שהם מגיעים עם שקיעת השמש.

העלילה מתרחשת בשנות ה-20 של המאה ה-20 בשטח הענק של האאוטבק האוסטרלי ומתארת משפחה של נודדים שמתפרנסת מהעברת עדרים גדולים של כבשים למקומות בהם מבוצע גז שלהם למטרות צמר.

צילומי החוץ נערכו באוסטרליה וצילומי הפנים בבריטניה. זאת פגישה משותפת נוספת של קר ומיצ'ם לאחר הופעת בסרט "רק אלוהים יודע, מר אליסון" ב-1957.

## תקציר העלילה
פאדי קרמודי (רוברט מיצ'ם), אשתו איידה (דברה קר) ובנם שון (מייקל אנדרסון ג'ונ.) הם משפחה של "אנשי שקיעה" נודדים ברחבי מדבר האאוטבק האוסטרלי. פאדי מתפרנס מהעברת עדרים גדולים של כבשים לחוות לשם גז לתעשיית הצמר.

איידה רוצה להתיישב במקום קבוע אבל פאדי אוהב את הנדודים והחופש. על רקע זה הם רבים מדי פעם ומשלימים. פאדי מקבל עבודה להעביר 12,000 כבשים לשם גז בעיירה קונדילה. הוא מצרף למסע את רופרט וונקר (פיטר יוסטינוב) שגם הוא אינו אוהב להתיישב במקום קבוע.

הם מצליחים להעביר את העדר דרך שריפת יער ענקית ומגיעים לקודילה. הם מתאכסנים במלון היחד בעיירה אותו מנהלת האלמנה העליזה גב' פירת' (גליניס ג'ונס) שמתחילה ברומן עם וונקר.

פאדי רוצה לשהות לילה אחד ולעזוב אבל איידה משכנעת אותו להישאר ולקבל עבודה בחוות גז הכבשים. היא מתקבלת שם כטבחית, וונקר כאוסף הצמר, פאדי כגוזז ושון כמטפל בפצעי הכבשים.

איידה מתחברת לג'ין הלסטד (דנה מריל), אשתו של בעל החווה שמרגישה עצמה מנותקת מהחיים. שתיהן מקבלות ביחד לידה של אשת אחד הפועלים.

הם מכריזים על תחרות גז כדי לאסוף כסף אבל פאדי מפסיד לגוזז קשיש. הוא מנצח בתחרות הטלת מטבע וזוכה ב-200 לירה שטרלינג ובסוס אותו הם מכנים "שקיעה" (Sundown) בדומה לחייהם. וונקר מאמן את שון והוא זוכה במרוץ סוסים.

כעת יש להם כסף לקנות חווה אבל פאדי מפסיד את הכול בהימורים ושון מצליח להגיע ראשון במירוץ אך נפסל בגלל הפרעה לרוכבים האחרים. פאדי מתכוון למכור את "שקיעה" אך איידה מסרבת. היא מכירה באהבתו של פאדי לסוס ומעודדת אותו כי יתחילו שוב לחסוך כסף לבית קבוע.

## צוות השחקנים

## פרסים
חמש מועמדויות לפרס אוסקר:
*פרס אוסקר לסרט הטוב ביותר
*פרס אוסקר לשחקנית הטובה ביותר – דברה קר
*פרס אוסקר לשחקנית המשנה הטובה ביותר – גליניס ג'ונס
*פרס אוסקר לבימוי הטוב ביותר – פרד זינמן
*פרס אוסקר לתסריט המעובד הטוב ביותר – איסובל לנארט

## קישורים חיצוניים

* קדימון לאנשי השקיעה, באתר יוטיוב
* פסקול המוזיקה של אנשי השקיעה, באתר יוטיוב
* אנשי השקיעה, באתר TCM
* אנשי השקיעה, הצנזורה לסרטים ומחזות, באתר ארכיון המדינה

קטגוריה:ערכים שבהם תבנית בריטניקה אינה מתאימה
קטגוריה:סרטי 1960
קטגוריה:סרטים אמריקאיים מבוססי ספרים
קטגוריה:סרטים באנגלית
קטגוריה:סרטים על כבשים
קטגוריה:סרטים על סוסים
קטגוריה:סרטי דברה קר
חיל ההגנה האווירית של צבא איראן

**חיל ההגנה האווירית של איראן** (בפרסית: نیروی پدافند هوایی ارتش جمهوری اسلامی ایران) הוא זרוע נגד מטוסים של הצבא הסדיר של איראן ושולט ברשת המכ"ם הצבאית של המדינה. עד שנת 2008 היה חלק מחיל האוויר.

## רקע
בשנת 2008 פוצל מערך ההגנה האווירית מחיל האוויר האיראני והוקמה זרוע חדשה של חיל ההגנה האווירית בתוך צבא איראן. על פי הערכות החיל מונה 15,000 חיילים.

החיל מפעיל מערכי טילי קרקע-אוויר ומכ"ם במטרה להגן על מתקנים קריטיים לאיראן מפני מתקפות חיילות אוויר זרים. בשנת 2017 דיווח מפקד החיל פרזאד אסמעילי כי מערכת ההגנה האווירית S-300 אשר סופקה על ידי רוסיה, הפכה למבצעית. בנוסף מפתחת איראן טילי קרקע-אוויר ומערכות מכ"ם בפיתוח מקומי.

בשנת 2021 חנך מפקד החיל מערכת הגנה אווירית חדשה באזור מתקן הגרעין פורדו במקביל דיווח סגן שר ההגנה כי איראן צפויה להציג גרסה חדשה של מערכת ההגנה האווירית בוואר-373 העולה לטענתו על מערכת S-400 הרוסית.

## ציוד
מערך ההגנה האווירית כולל על פי הערכות 12 סוללות בוואר-373, 8 סוללות S-300, עשרות סוללות טילי הוק, 7-10 סוללות SA-15 ובסה"כ כ-160 סוללות טילים נגד מטוסים.

## מפקדים

## באומנות
חיל ההגנה האווירית של איראן מוזכר בסדרת הטלוויזיה, "טהרן", כאשר בסיס לכאורה של החיל משמש כאחד המקומות שבהם מתרחשת עלילת הסדרה.

## קישורים חיצוניים

* 
* 

## הערות שוליים

קטגוריה:הכוחות המזוינים של איראן
קטגוריה:נ"מ
שירו של שפשף

"**שירו של שפשף**" הוא שיר שכתב יאיר ניצני בשנת 1985 לסרט המוזיקלי "שוברים". מאיר בנאי הלחין את השיר וביצע אותו בסרט, ואף השתתף בו כשחקן. דמותו בסרט נקראה "שפשף", ומכאן שם השיר.

## נושא השיר
השיר עוסק במשמעות הערך "יחד". בשיר מוצגת מערכת ההפכים של יחד ולחוד.

ה"יחד" של כולם, כפי שנכתב בשיר: "כן ללכת יחד אל האור", אל מול האדם הרגיל שבשגרתו הוא חי ופועל לבד ובבדידות: "מה אני? אני רק בן אדם".

## הרקע לשיר
בסוף שנת 1984 פנה הבמאי אבי נשר אל יזהר אשדות כדי להפיק ולהלחין שיר לסרט המוזיקלי "שוברים". לקראת צילומי הסרט החליט אבי נשר להוסיף דמות חדשה בשם "שפשף", אותה גילם מאיר בנאי. בנאי השמיע לנשר ולאשדות מנגינה חדשה שחיבר לטובת הסרט, אשר מצאה חן בעיני אשדות והוא החל לעבד אותה. יאיר ניצני, שותפו של אשדות ללהקת תיסלם שנמנה עם מפיקי הסרט וצוות שחקניו, הכתיב לאשדות את מילות השיר. השיר זכה לתגובות חיוביות והוחלט שבנאי יבצע אותו.

## פרשנות השיר
השיר "שירו של שפשף" דן בעיקר על כוחו של היחיד מול כוחו של ה"ביחד".

השיר פותח ב"אני - מה אני?", ונועד לעורר מחשבה לגבי משמעות קיומו של הפרט לפני הכלל. השורה "אני חי ועובד כמו כולם" מעבירה אף היא מסר של פשטות.

המילה "יחד" חוזרת בשיר כמה פעמים, ועולה בו בשני היבטים ומעגלים: היבט חברתי-קהילתי-לאומי, "ונַראה לעולם שביחד כולם, אז יחד, כן ללכת יחד ...", ובהיבט האישי-זוגי "ואיתך ביחד לאהוב". ה"יחד" מוצג בשיר בניגוד לשגרת חייו של אדם, שחי ביחידות ואולי בבדידות: "מה אני? אני רק בן אדם, אני חי ועובד כמו כולם...". בשיר מובעת העמדה שה"יחד" הוא כוח, הוא מסמל התאחדות המובילה לעשייה משותפת, להתגברות על קשיים ולהתקדמות משמעותית, וכן מעצימה את הפרט היחיד.

## ביצועים
השיר בוצע בפרק הראשון של העונה השנייה של הסדרה "לא כולל שירות".

השיר שירו של שפשף בביצוע חי של מאיר בנאי הוקלט בהקלטה אור קולית לטלוויזיה באולפן תוכנית להיט בראש בבימויו של במאי ראול 1985, 
בנוסף מאיר בנאי הקליט את השיר שירו של שפשף לטלוויזיה בהופעה חיה  באולפן תוכנית סיבה למסיבה עם רבקה מיכאלי שהובאה לשידור על ידי במאי ראול יחיאל 1989.

בשנת 2017 ביצעה יובל דיין את השיר בטקס מצטיינים בבית הנשיא שנערך ביום העצמאות.

בשנת 2020 ביצעו נועה קירל, יהונתן מרגי, עדי ביטי, עדן מאירי ואחרים את השיר במשדר יום העצמאות ה־72 למדינת ישראל. נכון לדצמבר 2025 יש לביצוע למעלה מ-3.8 מיליון צפיות ביוטיוב.

בשנת 2025 ביצעו קהילות יהודי התפוצות ואחרים את השיר במשדר יום העצמאות ה־77 למדינת ישראל.

אביתר בנאי, אחיו הצעיר של מאיר, מבצע לעיתים את השיר בהופעותיו לזכר אחיו.

## קישורים חיצוניים

* 
* 
* אקורדים לשיר, באתר Tab4u

## הערות שוליים

קטגוריה:שירי מאיר בנאי
קטגוריה:שירים בעברית
קטגוריה:שירים שהולחנו על ידי מאיר בנאי
קטגוריה:שירים מסרטי קולנוע
החיים יפים (שיר)

**החיים יפים** הוא שיר שביצעה הזמרת אחינועם ניני. השיר הוא אחד הלהיטים הגדולים של אחינועם ניני. מילות השיר באנגלית ובעברית נכתבו על ידיה ועל ידי גיל דור. הלחן לקוח מפסקול הסרט "החיים יפים", שהלחין ניקולא פיובאני. השיר אינו עוסק באופן ישיר בעלילת הסרט.

## הרקע לשיר
הסרט ״החיים יפים״, שביים רוברטו בניני יצא לאקרנים ב-1997. זה סרט שואה שבניני הפך אותו לקומדיה טרגית העוסקת בשואת יהודי איטליה. לאחר הקרנתו נוספו למנגינת הרקע המילים, שנכתבו בתחילה באנגלית בשם "Beautiful That Way” ומאוחר יותר נכתבו לשיר מילים בעברית. לדברי אחינועם ניני, פנה המלחין ניקולא פיובאני אליה ואל הגיטריסט והמעבד גיל דור וביקש מהם לכתוב מילים לאחד מהקטעים בפס הקול של הסרט ולהפכן לשיר.

## משמעות השיר
הסרט "החיים יפים" מעביר את המסר המרכזי שהוא החיים יפים, וכל עוד אפשר יש למצות אותם, גם אם לשם כך צריך לפעמים להעמיד פנים. אולי זה משחק, אבל הצחוק מזכיר שהמשחק נמשך, והחיים יפים כל כך. את יופיים של החיים מתארת אחינועם ניני בתיאורי היום יום הטריוויאליים, שהם אלה ההופכים את החיים ליפים כל כך: סתם, חיוך ללא סיבה / תום, ימים של אהבה / שיר ישן לאור ירח / וריח משכר שלך / וכך אותך אני זוכר.

## קישורים חיצוניים

## הערות שוליים

קטגוריה:שירים בעברית
קטגוריה:שירי אחינועם ניני
אחכה לך

השיר "**אֲחַכֶּה לְךָ**" נכתב על ידי דודו ברק, והלחין אותו נתן כהן. השיר מופיע באלבומה היחיד של להקת "הנשמות הטהורות", שיצא באוגוסט 1974.

## רקע על השיר
בילדותו, השתתף הפזמונאי דודו ברק במקהלת "פינת הילד", שם הכיר את המשוררות לאה גולדברג, מרים ילן שטקליס, אנדה עמיר, ובלהה יפה. הוא עבד שנים רבות כעורך תוכניות מוזיקה ברדיו. נוסף לכך, פרסם שבעה קובצי שירה ובמקביל חיבר פזמונים רבים שהולחנו ושזכו למבצעים מוכרים, להקלטות ולהצלחה רבה.

השיר נכתב בין מלחמת ששת הימים למלחמת יום הכיפורים. בעת מלחמת יום הכיפורים השיר סימל את ציפייתן של נשים לאהוביהן שיחזרו מהקרב.

דודו ברק כתב את השיר במיוחד לנאוה ברוכין, סולנית הנשמות הטהורות. השיר נכלל באלבומה היחיד של השלישייה, שכללה לצד נאוה ברוכין את נתן כהן ואת יורם ירוחמי. הוא נכנס למצעדי הפזמונים השבועיים של הגל הקל, ובמצעד השנתי לשנת תשל"ג (1973) של התחנה דורג השיר במקום ה־12. השיר המשיך להופיע במצעד עוד 14 שבועות לפחות, ומתוך 14 השבועות הוביל את המצעד למשך שבוע אחד. שיר זה הוא השיר היחיד של "הנשמות הטהורות" שהגיע למצעדים השנתיים.

## ביצועים
השיר הוקלט במקור על ידי שלישיית "הנשמות הטהורות" (עם הסולנית נאוה ברוכין) באביב 1973 (לחן ועיבוד: נתן כהן), ונכנס למצעדי הפזמונים ביולי 1973. השיר נכלל באלבומה היחיד של הלהקה.

בשנת 1994 השיר זכה לחידוש מפי הזמרת דפנה דקל, בעיבוד של רועי זו-ארץ ונכלל באלבומה השני של הזמרת ("דפנה דקל"). בשנת 1997 השתתפה הזמרת ג'וזי כץ באלבומו של נתן כהן "תחנת דרכים", בביצוע מחודש לשיר.
זמרים נוספים שביצעו את השיר הם שרון קרלן, ירדן ג'רפי, יובל דיין, וכן נתן כהן עצמו.

## קישורים חיצוניים
* 

## הערות שוליים

קטגוריה:שירי 1974
קטגוריה:שירי הנשמות הטהורות
קטגוריה:שירי ג'וזי כץ
קטגוריה:שירים בעברית
קטגוריה:שירים שנכתבו על ידי דודו ברק
קטגוריה:שירים שהולחנו על ידי נתן כהן
קטגוריה:שירי מלחמת יום הכיפורים